b'\n_START_ARTICLE_\nImperial\n_START_SECTION_\n1955-56\n_START_PARAGRAPH_\n1955 metais Chrysler korporacija pristat\xc4\x97 nauj\xc4\x85 dizaino stili\xc5\xb3 pavadinimu Forward Look, kur\xc4\xaf k\xc5\xabr\xc4\x97 dizain\xc4\x97ris Virgil Exner. \xc5\xa0is stilius apibr\xc4\x97\xc5\xbe\xc4\x97 Imperial, ir kit\xc5\xb3 keturi\xc5\xb3 koncerno divizij\xc5\xb3 automobili\xc5\xb3 i\xc5\xa1vaizd\xc4\x85 nuo 1955 ir 1963 met\xc5\xb3._NEWLINE_1955 met\xc5\xb3 Imperial modelis buvo \xc4\xafkv\xc4\x97ptas paties Exner\xe2\x80\x99io kurto 1952 metais pristatyto Chrysler Imperial Parade Phaeton parodos automobilio. Automobilis dalinosi k\xc4\x97bulu su kitais dideliai to meto Chrysler automobiliai, ta\xc4\x8diau Imperial tur\xc4\x97jo did\xc5\xbeiules \xc4\xaf dvi dalis padalintas priekinias groteles (kurias v\xc4\x97liau naudojo Chrysler C-300 modelis) ir taikinio formos galinius \xc5\xbeibintus. Automobilis buvo parduodamas kaip 2-dur\xc5\xb3 Newport hardtopas kup\xc4\x97 (Pagaminta 3 418) ir kaip 4-dur\xc5\xb3 sedanas (Pagaminta 7840). Automobilis naudojo pirmos kartos 5,4 litr\xc5\xb3 Hemi V8 varikl\xc4\xaf turint\xc4\xaf 250 AG (186 kW)._NEWLINE_1956 met\xc5\xb3 modelis buvo laibai pana\xc5\xa1us tik tur\xc4\x97jo ma\xc5\xbeesnius galinius sparnus, gerokai ilgesn\xc4\x99 rat\xc5\xb3 baz\xc4\x99 ir galingesn\xc4\xaf 5,8 litr\xc5\xb3 varikl\xc4\xaf turint\xc4\xaf 280 AG (209 kW). Atsirado galimyb\xc4\x97 \xc4\xafsigyti 4-dur\xc5\xb3 Southampton hardtop\xc4\x85 sedan\xc4\x85.\n_START_SECTION_\n1957-59\n_START_PARAGRAPH_\n1957 metais automobilis buvo atnaujintas. Jo i\xc5\xa1vaizda i\xc5\xa1liko Forward Look stiliaus, ta\xc4\x8diau buvo dar auk\xc5\xa1tesniame lygmenyje. Automobilis tur\xc4\x97jo sud\xc4\x97tingo dizaino priek\xc4\xaf (labai pana\xc5\xa1\xc5\xb3 \xc4\xaf t\xc5\xb3 met\xc5\xb3 Cadillac automobili\xc5\xb3), galinius sparnus ir mark\xc4\x97s firmin\xc4\xaf \xc5\xbeenkl\xc4\x85 taikinio formos galinius \xc5\xbeibintus. Hemi variklis buvo galimas primuosius dvejus metus, ta\xc4\x8diau 1959 metais j\xc4\xaf pakeit\xc4\x97 galingesnis Wedge-head variklis. Pirm\xc4\x85 kart\xc4\x85 Imperial buvo galimas kaip kabrioletas. Kaip prabangios klas\xc4\x97s automobilis, jo pardavimo skai\xc4\x8diai buvo gana geri. 1957 metai buvo geriausi metai Imperial pardavim\xc5\xb3 istorijoje._NEWLINE_Nuo 1957 met\xc5\xb3 Imperial buvo parduodamas trimis verijomis: standartine (dar \xc5\xbeinoma kaip Imperial Custom), Imperial Crown ir Imperial LeBaron. Nuo 6-de\xc5\xa1imtme\xc4\x8dio pabaigos iki 7-de\xc5\xa1imtme\xc4\x8dio prad\xc5\xbeios Imperial tapo didesniais, ilgesniais, bei platesniais automobiliais.\n_START_SECTION_\n1960-63\n_START_PARAGRAPH_\n1960 met\xc5\xb3 Imperial d\xc4\x97l daugyb\xc4\x97s prie\xc5\xbeas\xc4\x8di\xc5\xb3 buvo simboli\xc5\xa1kiausias, bei ikoni\xc5\xa1kiausias kada nors gamintas Imperial automobilis. 1960 met\xc5\xb3 modelio priekis labai primin\xc4\x97 6-de\xc5\xa1imtme\xc4\x8dio stili\xc5\xb3 su \xc5\xbeem\xc4\x97jan\xc4\x8diu priekiniu bamperiu, pla\xc4\x8diomis priekin\xc4\x97mis grotel\xc4\x97mis, did\xc5\xbeiuliu chromuotu ereliu, bei auk\xc5\xa1tais galiniais sparnais. Kai kurie modeliai tur\xc4\x97jo netikr\xc4\x85 atsargin\xc4\x97s padangos d\xc4\x97klo formos i\xc5\xa1kilim\xc4\x85 ant j\xc5\xb3 paga\xc5\xbein\xc4\x97s pavir\xc5\xa1iaus. Automobilio galiniai sparnai buvo gerokai platesni, bei didesni nei kada nors anks\xc4\x8diau gamint\xc5\xb3 automobili\xc5\xb3 (I\xc5\xa1skyrus 1959 met\xc5\xb3 modeliu Cadillac automobilius). Sparn\xc5\xb3 vir\xc5\xa1\xc5\xabn\xc4\x97je buvo intergruotas kulkos formos galinis \xc5\xbeibintas, kur\xc4\xaf juos\xc4\x97 apskritimas padengtas chromu. Priekin\xc4\x97s grotel\xc4\x97s ir bamperis taip pat buvo smarkiai padengtos chromu._NEWLINE_1960 met\xc5\xb3 modelis buvo vaizduojamas keliose \xc5\xbeinomuose filmuose. Taip pat yra \xc5\xbeinoma, kad juodas 1960 met\xc5\xb3 Imperial Crown limuzinas buvo naudojamas ve\xc5\xbeiuoti \xc5\xbdaklin Kenedi, vykstant jos vyro D\xc5\xbeono Kened\xc5\xbeio laidotuvi\xc5\xb3 procesui._NEWLINE_1961 metais buvo visi\xc5\xa1kai atnaujinta automobilis priekin\xc4\x97, bei kiek atnaujinta galin\xc4\x97 dalis. Automobilio galiniai sparnai tapo dar auk\xc5\xa1tesni, ta\xc4\x8diau 1962 metais juos pakeit\xc4\x97 tiesios linijos. Priekin\xc4\x97s grotel\xc4\x97s buvo v\xc4\x97l atskirtos \xc4\xaf dvi dalis. Automobilis buvo patobulintas ir i\xc5\xa1 in\xc5\xbeinerin\xc4\x97s pus\xc4\x97s 1962 metams gaudamas TorqueFlite automatin\xc4\x99 transmisij\xc4\x85, kuri leido tur\xc4\x97ti ma\xc5\xbeesn\xc4\xaf tunel\xc4\xaf i\xc5\xa1siki\xc5\xa1us\xc4\xaf vir\xc5\xa1 automobilio grind\xc5\xb3, taip pagerinant centrin\xc4\x97je priekin\xc4\x97s s\xc4\x97dyn\xc4\x97s dalije s\xc4\x97din\xc4\x8dio keleivio konfort\xc4\x85. 1963 metais automobilio priekin\xc4\x97s grotel\xc4\x97s v\xc4\x97l tapo vientisos, o galiniai automobilio \xc5\xbeibintai buvo integruoti \xc4\xaf galinia sparno juost\xc4\x85. Dizain\xc4\x97riai atnaujino 2-dur\xc5\xb3 hardtopo stogo linijas, kurios tapo pana\xc5\xa1en\xc4\x97s \xc4\xaf 4-dur\xc5\xb3 model\xc4\xaf. 1963 met\xc5\xb3 modeliai buvo paskutiniai kuriems dizain\xc4\x85 k\xc5\xabr\xc4\x97 Virgil Exner. Automobili\xc5\xb3 kritikai 1955-59 met\xc5\xb3 modelius vertino teigemai, to tarpu \xc5\xa1io periodo modeliai nesulauk\xc4\x97 toki\xc5\xb3 auk\xc5\xa1t\xc5\xb3 \xc4\xafvertinim\xc5\xb3, taip gal\xc4\x97jo b\xc5\xabti d\xc4\x97l Exner\xe2\x80\x99io vis did\xc4\x97jan\xc4\x8di\xc5\xb3 gin\xc4\x8d\xc5\xb3 su koncerno vadovu ir vadovybe.\n_START_SECTION_\nImperial r\xc4\x97mai 7-de\xc5\xa1imtmetyje\n_START_PARAGRAPH_\nPagrindinis Imperial automobili\xc5\xb3 prana\xc5\xa1umas buvo j\xc5\xb3 tvirti r\xc4\x97mai, kuriuos automobiliai naudojo 7-de\xc5\xa1imtmetyje. Automobiliai buvo u\xc5\xbedrausti naudojimui buli\xc5\xb3 kautyn\xc4\x97se, d\xc4\x97l to, kad buvo per daug tvirti. Prie\xc5\xa1ingai nei kit\xc5\xb3 koncerno marki\xc5\xb3 (Plymouth, DeSoto, Chrysler ir Dodge) automobiliai, kurie 7-de\xc5\xa1imtmetyje \xc4\x97jo prie viengubo r\xc4\x97mo technologijos, Imperial i\xc5\xa1laik\xc4\x97 klasikin\xc4\xaf tvirt\xc4\x85 k\xc4\x97bul\xc4\x85 iki 1966 met\xc5\xb3 pabaigos.'